Page:Auld Robin Gray (1825).djvu/28

 My heart it said na, and I look'd for Jamie back;

But hard blew the winds, and his ship was a wrack:

His ship it was a wrack! Why didna Jenny dee?

Or, wherefore am I spared to cry out, Woe is me!

My father argued sair—my mother didna speak,

But she look'd in my face till my heart was like to break:

They gied him my hand, but my heart was in the sea;

And so Auld Robin Gray, he was gudeman to me.

I hadna been his wife, a week but only four,

When mournfu' as I sat on the stane at my door,

I saw my Jamie's ghaist—I cou'dna think it he,

Till he said, "I'm come hame, my love, to marry thee!"

O sair, sair did we greet, and mickle say of a';

Ae kiss we took, nae mair—I bad him gang awa.

1 wish that I were dead, but I'm no like to dee;

For O, I am but young to cry out, Woe is me!

I gang like a ghaist, and I carena much to spin;

I darena think o' Jamie, for that wad be a sin.

But I will do my best a gude wife aye to be,

For auld Robin Gray, oh! he is sae kind to me.